CELEX: 62014TN0126
Language: sl
Date: 2014-02-21 00:00:00
Title: Zadeva T-126/14: Tožba, vložena 21. februarja 2014 – Nizozemska proti Komisiji

14.4.2014   
            
            
               SL
            
            
               Uradni list Evropske unije
            
            
               C 112/61
            
         Tožba, vložena 21. februarja 2014 – Nizozemska proti Komisiji
   (Zadeva T-126/14)
   2014/C 112/78
   Jezik postopka: nizozemščina
   
      Stranki
   
   
      Tožeča stranka: Kraljevina Nizozemska (zastopnika: M. Bulterman in J. Langer)
   
      Tožena stranka: Komisija
   
      Predlogi
   
   Tožeča stranka Splošnemu sodišču predlaga:
   
               —
            
            
               naj člen 1 izpodbijanega sklepa in Prilogo k temu sklepu razglasi za nično v delu, v katerem se nanašata na obresti v višini 4 703 231,78 EUR, ki naj jih Nizozemska v zvezi z več terjatvami neupravičeno ne bi zaračunala za prepozno plačane dodatne pristojbine in nezakonito izplačane izvozne subvencije;
            
         
               —
            
            
               podredno, naj člen 1 izpodbijanega sklepa in Prilogo k temu sklepu razglasi za nično v delu, v katerem se nanašata na obresti v višini 3 208 935,04 EUR, ki naj jih Nizozemska v zvezi z več terjatvami neupravičeno ne bi zaračunala za prepozno plačane dodatne pristojbine;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Predmet tožbe je razglasitev delne ničnosti Izvedbenega sklepa Komisije 2013/763/EU z dne 12. decembra 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL L 338, str. 81)
   Tožeča stranka v utemeljitev tožbe navaja tri razloge.
   
               1.
            
            
               Prvi tožbeni razlog se nanaša na kršitev obveznosti obrazložitve, saj naj izpodbijani sklep ne bi bil obrazložen smiselno in razumljivo.
            
         
               2.
            
            
               Drugi tožbeni razlog se nanaša na kršitev člena 13(2) PEU, saj naj bi bil finančni popravek v zvezi z obrestmi naložen brez navedbe pravne podlage v pravu Unije, in/ali napačne uporabe načela enakovrednosti zaradi domneve, da je Nizozemska v času nastanka dejanskega stanja zaračunavala obresti na primerljive nacionalne terjatve.
            
         
               3.
            
            
               Tretji tožbeni razlog se nanaša na kršitev načela skrbnega ravnanja v povezavi s členom 8(2) Uredbe (EGS) št. 729/70 (1) in členom 5(2) Uredbe (EGS) št. 595/91 (2), ker je bila odločitev o neporavnanih terjatvah sprejeta šele 16. oktobra 2006
            
         
      (1)  Uredbe Sveta (EGS) št. 729/70 z dne 21. aprila 1970 o financiranju skupne kmetijske politike (UL L 94, str. 13).
   
      (2)  Uredba Sveta (EGS) št. 595/91 z dne 4. marca 1991 o nepravilnostih in povračilu napačno izplačanih vsot v zvezi s financiranjem skupne kmetijske politike ter o ustanovitvi informacijskega sistema na tem področju in razveljavitvi Uredbe (EGS) št. 283/72 (UL, posebna izdaja v slovenščini, poglavje 3, zvezek 11, str. 171).